
Primul contact al lui Grigorescu cu Franța se întâmplă în 
toamna anului 1861. Este realizarea unei vech. dorințe a 
pictoru ui, răsărită în sufietul lui cu mulți ani mai înainte, 
înnăbușită de împrejurări potrivnice, însă mereu trează până 
ce, în sfârșit, ajunge să se înfăptuiască. Acest contact repre- 
zintă evenimentul hotöritor din cariera artistului, fără de 
care toată evoluția de mai târziu, acel strălucit curs urmat de 
arta sa, nu numai că nu s'ar explica, dar ar fi lipsită de ceea ce 
îi constitue cu adevărat temeiul. 

Grigorescu, se știe, ieșea dintr'o familie numeroasă, mo- 
destă şi sărmană, luptând din greu cu mizeriile vieții. El 
însuşi, copil şi adolescent, a susținut din putinul ce-l agonisea 
o mamă văduvă şi o soră mai mică, după cum spune singur 
într'o jalbă adresată Domnitorului Barbu Ştirbei, la s Ia- 
nuarie 18561). Incă dela vârsta de zece ani, din 1848, el 
îşi câștiga singur vieata, mai întâi ucenic pe lângă un pictor 
cu reputație, portretist-miniaturist şi autor de scene reli- 
gioase, Anton Chladek, apoi zugrăvind icoane pe care le 
vindea în bâlciurile mai însemnate din București și din îm- 

1) Datele privitoare la această perioadă, anterioară primei călătorii în Franţa, 
au fost complet lămurite de d-na Teodora Voinescu în articolul său: Epoca 


de formație a lui Nicolae Grigorescu, publicat în Viaţa Romfneascd din Ncemvrie 
1938. El mi-a servit de bază în ce priveşte informaţia. 

prejurimi. Când alti copii de seama lui nu se gândesc decât 
la joacă, cel mult la buchile din abecedarul dela școala de 
lângă biserica mahalalei, el freacă colorile în atelierul lui 
Chladek, le pisează, le amestecă, în aşteptarea timpului fe- 
ricit când îi va fi îngăduit să le şi întindă pe planşeta de lemn, 
ca să zugrăvească cu ele sfinţii de pe icoane. De o instrucţie, 
Chiar elementară, nu poate fi vorba. Abia dacă învață, cine 
ştie când şi în ce condițiuni, să scrie şi să citească. De aceea 
corespondența sa, din care o bună parte mi-a trecut prin 
mână, este redusă la câteva scurte rânduri de fiecare dată, 
probabil de teamă să nu se înșele în ortografia cuvintelor 
ori în punctuație, dar şi atunci de multe ori cu greşeli. Mân- 
dru, cum era, şi convins de valoarea sa excepţională, atunci 
când ajunge să fie considerat ca primul pictor al naţiei sale, 
atât în românește, cât şi în frantuzeşte, el reduce scrisorile 
sale la proporţiile unor scurte bilete, servindu-se de un stil 
aproape telegrafic. Prietenii ceva mai perspicaci sau mai 
sinceri în felul lor, observă imediat deosebirea dintre vorba 
pictorului, chiar în limba franceză, vioaie, liberă, directă, și 
maniera sa din scrisori, atât de reticentă. Ei insistă pe lângă 
Grigorescu, ca să nu se jeneze între intimi, ci să le scrie mai 
des și mai lung, informându-i despre proiectele sale și despre 
ceea ce i se întâmplă, fie și într'o limbă mai defectuoasă, 
pe care ei ar intelege-o şi ar ști s'o completeze. Asemenea 
amicale reproşuri i le face, ceva mai târziu, şi bunul său 
camarad şi prieten, pictorul Charles de Laforce, însă cu puţin 
succes, 

Dotat cum va fi, stăpân pe acel dar regal de a spune prin 
coloare tot ce vedea sau imagina, simțind în el semnul 
celor aleși, cu toată sărăcia din jurul său, cu toate împreju- 
rările neprielnice, Grigorescu e sigur că va fi cândva pictor 
şi încă pictor mare. Nu știe cum și nici ce trebue să facă, 
pentru ca să se pregătească la această înaltă chemare. Maestrul 
său, pe care-l părăsise curând, îl învățase să zugrăvească 
icoane; icoane va zugrăvi, singur, ca să trăiască mai întâi, 
el şi ai lui, apoi ca să-și stâmpere setea de creație. In jurul 
lui, în ţară, tot ce cunoscuse dela ceilalți pictori, când în- 
drăsneala lui de timid îi îngăduia să se ocupe şi de ce fac alții, 

nu observă decât banalitate şi mediocritate. Dar nici icoanele 
lui, orice ar susține unii biografi prea indulgenti şi entuzias- 
mându-se prea lesne, nu-s mult mai bune ca cele ale celor- 
lalti, cu excepția uneia singure — atât cât se cunoaşte azi 
— un epitaf dela Zamfira (Col. Prof. Dr. C. Angelescu) 
expus în 1938 în Saloanele Clubului Tinerimii. Această 
operă, pictată pe mătase albastră, o spendidă armonie de roşu, 
violentă şi răsunătoare ca un sunet de alămuri, în contrast 
tocmai cu tristetele subiectului, ne înștiințay înainte de con- 
tactul cu Parisul, de unele porniri năvalnice din sufletul 
artistului, care până atunci nu-şi găsiseră expresia. Altminteri, 
și la el, aceleaşi figuri sentimentale şi calme, niţel sarbede, 
aceeaşi grupare simetrică, la îndemâna oricui, stângace, în- 
trun colorit poate ceva mai personal, cu unele acorduri 
mai nemerite si mai puțin comune decât la ceilalți contem- 
porani, dar departe de a constitui opere de artă demne de 
acest nume. 

Este sigur că artistul, mai mult decât noi astăzi, ca mai 
simțitor şi cunoscându-și mai bine mijloacele, nu putea 
fi mulțumit cu o asemenea producţie. In fond, nimic nu se 
ridica prea mult peste pictura curentă si oarecum în serie a lui 
C. Lecca, Mişu Popp sau Gh. Tăttărescu. A rămânea mai 
departe în acel mediu, o știe, însemna a omori în el vocaţia, 
care nu aștepta decât un prilej favorabil spre a se manifesta. 
Ce era adevărata pictură, cea care încălzise sufletele atâtor 
genii, înaintea sa, nu şi-o poate precis închipui; de sigur, nu 
cele câteva portrete sau tablouri istorice, ce întâlnise prin 
unele case dela noi. Nici chiar lucrările lui Aman, pe atunci 
în străinătate, nu pătrunseseră până la dânsul, deși ele se 
găseau pe un plan mai înalt decât orice altă operă româ- 
nească contemporană, şi deşi unele din ele erau în vremea 
aceea la Bucureşti. Grigorescu este convins însă că pictura e 
cu totul altceva, de vreme ce ea a pasionat pe marii maeştri 
ȘI a umplut întreaga lor existență de o fericire pe care puțini 
alti muritori au simtit- -o. Dar, toate aceste notiuni erau 
într'însul nu destul de clare. De un lucru este însă sigur: fără 
stăpânirea completă a acestor forme superioare de expresie 
vieata sa ar fi pustie. 


zə 


www.digibuc.ro 


4 G. OPRESCU 80 


Ce ar putea face și unde ar putea întâlni el oare acele con- 
vingătoare exemple, despre excelența artei care atât de mult 
îl stăpânea ? Evident, la Roma sau la Paris. Prestigiul ambelor 
centre, pentru un om aşa de puţin informat despre vieata cultu- 
rală din Apusul Europei şi situația reală a artei, la mijlocul 
secolului trecut, era atunci la fel de mare. 

Imediat ce acest gând prinde a se forma, împreună cu pla- 
nurile ce erau de el legate, Grigorescu cunoaşte că și-a găsit 
un scop imediat în vieață: pregătirea plecării în străinătate. 
Se trimiteau mai în fiecare an bursieri ai Statului în Apus. 
Pentru ce n'ar cere şi el o bursă? La s Ianuarie 1856 — 
el avea atunci optsprezece ani — adresează Domnitorului su- 
plica mai sus amintită, însoţită de un tablou, executat pro- 
babil după reţeta lui Lecca: Mihai scăpând stindardul, o ilus- 
tratie a poeziei lui D. Bolintineanu. Suplica nu e de el fă- 
cută, poate nici de el dictată, după stil. Cel care o caligra- 
fiază nu prea înţelege dorința tânărului sfios ce i-o comandă, 
sau poate crede util — de vreme ce ea se adresează Principe- 
lui— să fie mai ocolită, adică nu prea direct exprimată. Vor- 
bind pentru clientul său, după ce-i enumeră necazurile: 
« asprimea sărăciei », «îngrijirea de existența unei mume vă- 
duve şi a unei surori mai mici ), care nu-i dase timp € a vedea 
nici măcar şcoala Colegiului », termină astfel: « Cu profund 
respect vin a vă ruga părinteasca milostivire a Inălțimii Voastre 
a încuraja pe un fiu al patriei cu aceea ce Măria Voastră veţi 
binevoi ). Vagă concluzie, ce e drept, pentru dorința lui 
Grigorescu extrem de precisă: o bursă de studii în stră- 
inătate. Domnitorul ia însă ad litteram textul și, pe de o parte 
ordonă Colegiului Sf. Sava să înscrie pe acest elev cam vârst- 
nic şi să-i dea lecţii gratis între altele de franceză și germană, 
pe de alta îi acordă o sumă de bani ca stipendiu. Astfel toate 
planurile făurite de artist se spulberau poate din pricina 
redactării defectuoase a petiţiei. El însă nu desarmează, 
Nu i se pare imposibil nici chiar să spere că va pleca din 
tari singur pe propriile-i mijloace, după ce va fi făcut oare- 
care economii. Pentru a realiza aceste economii, el se anga- 
jează să picteze bisericile Căldurăşani și Zamfira. 


www.digibuc.ro 


81 GRIGORESCU ŞI FRANȚA 5 


Era la Zamfira când află că, în toamna lui 1856, caima- 
cămul Alexandru Ghica va trece prin Ploiești. Caimacamul, 
fost Domnitor, înlocuia pe Vodă Stirbey, după plecarea aces- 
tuia din scaun. Grigorescu soseşte imediat la Ploieşti cu o 
nouă jalbă. De astădată vorbeşte lămurit: are nevoie de o 
bursă la Roma, spre a-și desăvârși învățătura de pictor. 
Alexandru Ghica, binevoitor, îl recomandă Eforiei Şcoalelor, 
dar aceasta nu dă nicio urmare recomandatiei domnești, 
In anul următor însă, în Tulie 1857, fiind nevoie de un pro- 
fesor de desen grafic pentru trebuintele Eforiei, ea însăși 
publică un concurs de bursă pentru străinătate, care se tine 
între 25 şi 30 Septemvrie, acelaşi an. De fapt, bursa era mai 
dinainte destinată unui tânăr cu multe relații, unul din acei 
norocoși fii de familie care găsesc totdeauna sprijinitori influ- 
enti, C. I. Stăncescu. Acest personaj, mediocru ca inteligență şi 
aptitudini, grotesc ca înfăţişare, victima mai târziu şi tinta 
tuturor caricaturiştilor vremii, ce-l detestau pentru răutatea 
vindicativă şi intrigile sale, dar și pentru influența nefastă 
ce exercita în rezolvirea tuturor chestiilor în legătură cu 
arta, era la originea creării acelei burse. Grigorescu, care 
ignora ceea ce se tesea pe dedesubt, se înscrie şi el printre 
candidați. Se cer însă condiţii anume ticluite în vederea 
favoritului: între altele un certificat de studii, pe care cel 
care nu trecuse nici măcar pe la o şcoală primară nu-l poate 
prezenta. Este adevărat că în vederea concursului se expu- 
neau şi opere de ale candidaţilor şi, oricât de începător, cele 
ale lui Grigorescu — dintre care una a apărut cu ocazia cen- 
tenarului artistului — au trebuit să fie cu mult superioare. 
Lipsea însă € certificatul ». Şi astfel s'a întâmplat acest lucru, 
scandalos pentru noi care cunoaștem acum si evoluția unuia, 
și pe a celuilalt, ca Stăncescu, cel cu proptele, să fie preferit 
lui Grigorescu, cel cu talent. 

Tare pe convingerea despre valoarea sa reală, acesta nici 
acum nu-și pierde speranța. De un lucru este sigur: nu mai 
poate aștepta nimic dala Stat și, dacă vrea să meargă la studii 
în Apus, nu trebue să se bazeze decât pe mijloace proprii. De 
aceea el încheie un nou contract de lucru, de astădată în 
condiţii favorabile, pentru zugrăvirea mănăstirii Agapia, — 

şi aşteaptă. Dela acea lucrare urma să primească două mii de 
galbeni, sumă însemnată ce i-ar fi permis să acopere cheltu6- 
lile călătoriei şi să rămână mai multă vreme în străinătate. 
Când pictura bisericii era aproape terminată, e] are norocul 
să fie remarcat de Mihail Kogălniceanu, în vizită la mânăs- 
tire. Omul de Stat luminat, stăpân pe o vastă cultură gene- 
rală în care, spre deosebire de aceea a marii majorități a oa- 
menilor politici, arta ţinea un loc important, — cum a arătat, 
între altele, valoarea colecţiei de tablouri rămase la moartea 
sa, — generos şi doritor să ajute pe cei meritoşi, işi dă seama 
că se găsește în fata unui tânăr cu un excepțional talent. 
După o scurtă convorbire cu acesta, află care-i era păsul 
şi-l îndeamnă să facă o nouă cerer2 de bursă, de astădată 
pentru Paris, oraş pe care poate el îl sugerează, — cerere 
pe care o susține chiar Kogălniceanu în fata consiliului de 
Miniştri. 

Grigorescu este în sfârşit trimis la Paris, la învățătură, 
în contul Statului, pentru o perioadă de cinci ani. Deşi tcate 
greutățile nu erau încă înlăturate, totuşi el poate părăsi tara 
în toamna lui 1861, la vârsta de douăzeci şi trei de ani, fericit, 
plin de proiecte, setos să cunoască şi să se manifesteze, călit 
mai mult ca oricare alt tânăr de etatea lui în lupta aprigă 
de până atunci cu necazurile, şi posesor, iarăși cum nu erau 
alții dz aceeaşi vârstă, al unei experienţe de pictor, e adevărat, 
întrun domeniu redus, la care nu se va mai întoarce: zu- 
grăvitul icoanelor şi al scenelor sacre —, dar care data de cel 
puţin zece ani. 

In 1861 Aman era în țară de mai bine de trei ani, după 
o absență de aproximativ un deceniu, petrecută mai ales 
în Franța. Avut-a el ocaz e să se întâlnească cu Grigorescu, 
înainte ca acesta să părăsească Bucureștii? Să-i dea astfel 
oarecare indicaţii asupra vieții artistice din mediul prestigios, 
din care venea, asupra moravurilor publicului amator si 
ale confratilor, asupra însușirilor diverșilor profesori? N”aş 
crede. Grigorescu este şi va rămânea un sfios, evitând con- 
tactul cu cei pe care nu-i cunoştea destul, mai ales când ei 
ocupau o situație importantă. El duce cu sine în Franţa 
candoarea firii sale, posibilităţile sale intacte de a se entu- 

ziasma, setea de a se forma in chip serios, dorința de a-și 
constitui o doctrină, un repertoriu de subiecte, o tehnică, 
care să-i dea putinţa să se manifeste liber, neinfluentat nici 
de învățătura din şcoale, nici de vreun model dela noi din 
țară. Impresiile ce capătă i se imprimă cu putere în suflet, 
căci mai fiecare din ele 'constitue, pentru el, o experiență 
nouă şi definitivă. 

Iată-l în Paris, probabil în culmea multumirii, în starea 
de spirit a oricui vede pentru prima dată acest minunat oraş, 
aşa cum poate şi Aman fusese în momentul când descălecase 
— aşa zicând — în capitala Franţei. Imprejurările generale 
nu se schimbaseră prea mult în cei zece, doisprezece ani ce 
despart sosirea primului de sosirea celui de al doilea în ora- 
sul viselor lor. Ce atitudine şi ce reactiuni vom întâlni la 
unul, si la celălalt? Cum se vor comporta ei în mediul așa 
de neașteptat, aşa de diferit de cel pe care-l părăsiseră ? Este 
interesant să ne punem această întrebare şi să căutăm a răs- 
punde la ea. Numai aşa ne vom explica câteva din diferențele 
notabile dintre arta şi concepția lui Aman și aceea a lui Gri- 
gorescu. 

Ei aparțineau, suntem precis informați astăzi, la două clase 
sociale diferite. Unul, copil de bună familie, cu stare, deci la 
adăpost de orice nevoie materială, trecut prin şcoale şi pe la 
profesori mai înalți, supraveghiat în purtarea lui de o mamă 
atentă si de guvernante, cu toate voile împlinite, nu se izbise 
de niciuna din neplăcerile mari ale vieții. Grigorescu, sărac, 
ce-i drept, însă liber şi de capul lui, învățat să ia singur hotărîri 
şi să răspundă de ele, cunoscuse mai toate acele neplăceri. 
Aman primise o educaţie aleasă, de tendinţă clasică, nu numai 
pe cea generală, ce se da atunci la noi în puţinele şcoale secun- 
dare şi prin familii, ci şi una specială, pentru pictură, ramura 
din care-şi va face o profesie. Grigorescu se formează singur 
şi la voia întâmplării, după o simplă spoială de învățătură 
pentru zugrăvirea icoanelor. Spiritul său rămăsese astfel 
virgin, neatins de niciun contact cu vreo doctrină estetică 
oarecare. Aman merge în Franța să se cultive şi devine un 
pictor de merit, uneori — ca în portrete — chiar excelent. 
El dusese însă cu el anume principii, probabil si unele pre- 


www.digibuc.ro 


80 Şİ 00 7 
judecăți. Era aproape fatal, format fiind cum fusese, să judece 
Salonul, de pildă, şi pe cei premiaţi cu ocazia acestei expoziții 
anuale, cu ochii unui disciplinat elev al Şcoalei de Arte Fru- 
moase, să fie gata să condamne pe cei în contra cărora se 
îndrepta furia, nu totdeauna stăpânită şi nu totdeauna ex- 
primată în limbaj cuviincios, a celor ce reprezentau acade- 
mismul. Nu este cu totul nesimtitor la farmecul unora dintre 
cei anatemizati, a lui Courbet, spre exemplu. Era prea cona 
ştiincios şi talentat el însuși, pentru a nu- şi da seama de va- 
İoarea, ca pictor, a celui hulit şi insultat. Totuşi, în fundul 
sufletului său, — cum se vede din scrisorile ce au ajuns până 
la noi, — spre alții, mult mai neînsemnați, dar bucurându-se 
de un prestigiu monden şi răspunzând idealului artistic al 
unui burghez cu avere, ideal care în fond era şi cel al lui 
Aman, mergea dragostea sa necondiționată. In jurul lui se 
frământă tinerii; se dau lupte aprige între clasici şi romantici; 
se nasc şi se sting polemici acerbe. El nu le poate ignora, de 
sigur, căci prin sgomotul ce făceau în cercurile frecventate 
şi de compatriotul nostru, ele nu se puteau ignora; el însă 
nu le dă importanță. 

Când Grigorescu ajunge la Paris, situația era aproximativ 
aceeași. Domnia lui Napoleon al III-lea era în aparență mai 
solidă decât oricând. Iar gustul și preferințele curții, ce spri- 
jinea tendințele clasice, făceau pretutindeni lege. Inovaţiile 
celor mai tineri dintre artişti, constituind un fel de opoziție 
față de tradiție, opoziţie care în ideile partizanilor Imperiului 
se confunda cu cealaltă opoziţie, cu cea politică, erau per- 
secutate pe întrecute. Pictori în plină maturitate, cu opere 
care azi fac fala muzeelor unde sunt expuse, erau refuzati de 
juriul Salonului, cu un cinism, pentru care niciun cuvönt 
de desaprobare nu e prea aspru. Grigorescu nu se poate 
pasiona pentru aceste polemici, nici lua partea unuia sau 
altuia, căci pentru el, şi unele, si celelalte doctrine erau cu 
totul nouă, nu-i spuneau mare lucru. El sosise la Paris cu 
spiritul liber de orice teorie: ignorant, dar bine dotat, fără 
nicun fel de prejudecată, care să se opună unor impresii 
directe. Între el și efectuarea unei opere; între el și judecarea 
acesteia, din punct de vedere calitativ, nu intervenea nimic 

dinafară. Dar, deşi nu simte niciun fel de simpatie deosebită 
pentru şcoala oficială, respectuos de instituții consacrate, cum 
era, spre ea își îndreaptă mai întâi atenția. În catalogul Salo- 
nului din Paris, din anul 1863, când pentru prima dată trimite 
un tablou, în notita ce însoțește numele său, lângă afirmația 
neexactá că e născut la Bucureşti, probabil pentru ca să 
evite complicațiile de ortografie pentru un Francez ale satului 
în care cu adevărat văzuse lumina zilei, el numește pe Sébas- 
tien Cornu ca profesor al său. Cornu, la care luaseră lecţii 
şi alti Români, era unul din cei mai aprigi şi intransigenti 
partizani ai clasicismului, autor, puțin personal, de portrete 
oficiale şi de scene religioase, corect compusç, adică după 
toate regulile, dar strident colorate, azi uitate prin cine ştie 
ce depozite de muzeu provincial. 

Grigorescu se desmeticeşte repede şi-şi dă seama de incom- 
patibilitatea dintre aspirație şi natura sa francă şi avidă de 
libertate, şi cerințele nesăhuite, ce l-ar fi obligat să renunțe 
la sinceritate, ale profesorului său. De aceea îl părăsește. 
Este prima acțiune curajoasă, cu urmări cu adevărat incal- 
culabile, ale modestului şi respectuosului artist, venit să se 
formeze in contact cu o artă pe care, în sinea lui, o crezuse 
până atunci, în toate manifestările ei, chiar în cele academice, 
superioară. Altul, cu educația lui Aman, ar fi simțit mai 
puţin sila constrângerii, s'ar fi acomodat cu ea, și-ar fi făcut 
un ideal care să nu o excludă. Grigorescu, obișnuit să hotă- 
rască singur despre toate ale sale, işi luă inima în dinți şi 
plecă. Isi închipuise, în tara lui, că trebue să urmeze învă- 
țătura ce se da prin școala de arte, pentru ca să afle dela ea 
tainele picturii. Este destul de tare şi de istet ca să descopere 
că şcoala, aşa cum era ea organizată în Paris, desi se bucura 
de favoarea celor mari, i-ar fi fost poate fatală. In orice 
caz, așa credea el atunci, si nimeni dintre cei în curent cu 
aspectul picturii franceze dela începutul celui de al doilea 
Imperiu nu l-ar putea blama. 

Totuşi, nu mă pot împiedeca, menționând această decizie, 
să fac unele mici rezerve, mai ales bazat pe observatiile rezul- 
tate din analiza întregii opere, ieșită dintr'o activitate de 
aproape cincizeci de ani, a lui Grigorescu. Qricât de mare 

și de convingător a fost talentul său, oricât de bine știe să 
se servească de ceea ce constitue farmecul manierei sale, care 
este real, şi căruia niciun ochiu sensibil nu-i rezistă, sunt 
anume însuşiri care-i lipsesc și pe care le-ar fi dobândit, 
dacă contactul său cu un profesor, poate pictor plicticos şi me- 
diocru însă savant, n'ar fi fost așa de scurt. Astfel, oricine-i 
examinează mai de aproape tablourile nu poate să nu observe 
deosebirea de tratare chiar în cele mai bune dintre ele, dintre 
ceea ce constitue elementul principal în compoziţie, şi rest. 
In vreme ce, într'un portret, de pildă, sau chiar într'un peizaj, 
centrul este studiat cu toată atenția, desenat cu precizie, sus- 
ţinut în tratare çu toată căldură entuziasmului pentru o temă 
interesantă, în care fiece amănunţ caracteristic este pus în 
evidență, tot restul este negliyat, pictat fără convingere, înţeles 
ca o simplă umplutură. Acuzaţie destul de serioasă, pe care 
n'o aduc decât după nenumărate examene de tablouri. Este 
ceea ce face adesea primele planuri ale vederilor sale din 
natură aşa de supărătoare pentru un artist de clasa sa, în 
timp ce la Andreescu ele sunt poate partea cea mai viguroasă 
a tabloului. 

Apoi, lucru tot asa de semnificativ şi de regretabil, Grigo- 
rescu este aproape incapabil să imagineze, într'o pânză de 
mari proporţii, mai ales cu multe personaje, o compoziţie 
bine echilibrată. Şi nu vorbesc de scenele sacre, de așa nu- 
mitul gen istoric, la care nu s'a oprit, sau de vreun motiv 
mai complicat luat din vieața ţăranului sau din aceea a lucră- 
torilor din orașe, ci chiar de tablouri cu o singură figură, ca 
în Rodica dela Banca Naţională, ca în Carul cu boi si cu 
cărăușul său, din colecția regală, cu variante în alte câteva 
colecții particulare, — căci motivul acesta revine des sub pe: 
nelul său —, ca în Ciobanul singuratiç cu câinele său, ori 
încă în scenele din războiul dela 1877, mult admirate, dar 
inferioare operelor cu adevăraț bune ale lui Grigorescu. 
"Toate aceste pânze, comparate cu cele în care el este inspirat 
și personal, ne pun azi pe gânduri. Nu mai găsim în unele 
din ele nici măcar coloritul vesel şi inflorit din altele, ci un 
amestec de tonuri, ori gris, ori decolorate, dulci, care împreună 
tind “spre o armonie generală vag fumurie. Insă, cum să se 

evite toate aceste dificultăți, se învăța în atelierele reprezen- 
tantilor Academiilor de arte. Dacă uneori le lipsea talentul şi 
îndrăsneala de a fi ei înșiși, știință aveau acei profesori, poate 
ceva cam prea abstractă, prea strânsă în formule, prea departe 
de realitate, însă oricum capabilă să scoată din încurcătură 
pe un începător lipsit de o utilă experiență, cum era Grigo- 
rescu, izbindu-se de anume probleme esenţiale, poate: ceva 
cam târziu. 

Ni se va obiecta poate că Monet, Sisley, Renoir, Bazille 
s'au găsit în aceeaşi dilemă ca şi Grigorescu, pe când învățau 
în atelierul altui reprezentant al academismului, Charles 
Gleyre, şi au rezolvit-o în acelaşi mod, părăsind atelierul 
unde, după expresia lor, «nu mirosea bine», fără ca prin 
aceasta să se resimtă cât de puțin în opera lor de mai târziu. 
Este adevărat, totuși, fiecare din acești pictori trăise şi se 
desvoltase în alt mediu, care le permitea să se dispenseze de 
lecțiile problematice ale profesorului lor, iar unii din ei veni- 
seră în atelierul acestuia, ca de pildă Monet, după ce picta- 
seră alături de un practician infinit mai consumat, Eug. 
Boudin, ceea ce nu era cazul cu Grigorescu. 

Cum încearcă tânărul pictor să înlocuiască lecţiile lui 
Cornu? Este util să ne oprim un moment asupra acestei 
întrebări. El își dase bine seama că, într'un fel sau altul, are 
încă multe de învăţat. Pe lângă profesorii cu renume, timid, 
neştiind limba si după o experiență atât de puțin reușită, 
îi este greu să facă alte demersuri. Fără îndoială, dela cei 
vii nu mai are nimic de așteptat, rămâneau însă cei dispă- 
ruti. Printre ei Grigorescu işi alege pe cei capabili să-i destăi- 
nuiască secretele unei arte pasionante, dar dificile. Devine 
astfel un vizitator al Luvrului şi un copist asiduu în muzeul 
unde se găseau strânse câteva din cele mezi autentice capo- 
dopere ale lumii. Cunoaştem azi unele din copiile executate 
în această vreme, probabil înainte de contactul lui cu cei dela 
Barbizon, de care vom vorbi îndată. Ele trebue să fi fost în 
realitate mult mai numeroase. Mărturisim că modelele au fost 
surprinzător de bine alese și că, unele din, ele, sunt interpre- 
tate cu o putere de analiză și într'un sentiment atât de per- 
sonal, încât ele rămân pentru noi, nu numai utile documente 

pentru cunoaşterea preocupărilor pictorului, dar admirabile 
opere de artă. Prud”hon, Gericault, Rubens, Rembrandt îi 
servesc rând pe rând de îndrumători. 

De Prud'hon el alege în 1863 opera capitală a acestuia, 
Răzbunarea şi Dreptatea divină urmărind crima, pe care o 
copiază în mărime naturală 1). Am impresia că ea constituia 
bucata pe care orice bursier al Statului era obligat să o tri- 
mită Ministerului Şcoalelor, pentru Pinacoteca din Bucureşti, 
ca să arate că în străinătate nu-și pierduse timpul în zadar. 
Copia este efectuată cu multă grijă, cu un sens profund 
pentru tot ce constituia caracterele distinctive ale tabloului, 
față de alte opere ale aceluiași artist si, mai ales, față de ope- 
rele celorlalți contemporani. O afinitate evidentă cu Prud'hon 
condusese pe Grigorescu spre această pânză celebră: aceeaşi 
sensibilitate delicată, aceeaşi dispoziție spre înduioșare um- 
brită de melancolie, aceeaşi nevoie imperioasi de dreptate, 
de dragoste pentru cel în suferință, aşa de elocvent exprimate 
în faimoasa compoziție. Redând-o, compatriotul nostru învață 
multe lucruri, ce nu se puteau învăța nici la Bucureşti, nici 
în Școala de Artă a Parisului, nici chiar cu un alt maestru: 
mai presus de orice, marea însemnătate a clarobscurului, a 
felului cum acel subtil și rafinat pictor, care era Prud'hon, 
se servise de un mijloc aşa de elocvent, dar atât de greu de 
mânuit. De altfel, nu era singura dată când arta lui Prud'hon 
îl atrăsese. In expoziția Amicilor de Belle-Arte din 1873, 
catalogul cuprindea încă o copie după acest artist, fără titlu, 
probabil de mai mici dimensiuni, şi o alta după prietena şi 
eleva lui Prud'hon, un alter ego al acestuia, Constance Mayer, 
al cărei Vis de Fericire, tocmai opera copiată, era pe vremea 
aceea şi este şi azi expus la Luvru, în aceeaşi sală cu pânzele 
maestrului. 

In atracția pentru aceşti doi pictori sentimentali şi tandri 
se manifesta natura oarecum feminină a lui Grigorescu. 
Inţelegător cum era şi probabil obişnuit să se analizeze, el 
îşi dă seama totuşi că, lăsându-se dus numai de temperament, 
pictura sa va fi mereu lipsită de unele însuşiri pe care le 


1) Astăzi la Patriarhie. Este un tablou iscălit şi datat. 

admira in alții, printre care, în primul rând, forța. Cu o 
intuiție rară, surprinzătoare chiar pentru cineva aşa de puţin 
în curent cu evoluția artei franceze, cum trebue să fi fost 
Grigorescu în primii ani ai şederii sale la Paris, el se adre- 
sează la cel mai potrivit artist ca să-i inspire o asemenea 
calitate, la Th. Gericault. Acest admirabil precursor al roman- 
tismului, autorul Plutei Medusei, al portretelor faimoase de 
ofițeri, al subiectelor cu cai, al nebunilor, fire bizară, poate 
puțin maladivă, era însă un practician fără pereche, un dəs- 
chizător de drumuri nouă, mânuind penelul cu o putere 
unică, cu frenezie chiar, într'o pastă abundentă şi suculentă, 
cu contraste vii de umbre și lumini, cum pictura nu mai 
văzuse dela tenebroșii italieni şi spanioli. Delacroix însuși, ` 
cu toate îndrăsnelile și cu tot avântul său, pare un delicat 
în comparaţie. Grigorescu începe prin a-l copia, însă inter- 
pretându-l. Dacă în tabloul lui Prud'hon el își pusese toată 
ambiția să facă o copie fidelă, în care personalitatea sa să 
rămână pe cât posibil în umbră, în cel după Gericault, azi 
la Muzeul Simu, un giuvaer de mic dimensiuni, reproducând 
portretul ofițerului de vânători, el este și vrea să fie Grigo- 
rescu. Simtim parcă plăcerea de care a fost cuprins, neli- 
niştea şi ardoarea sa, în momentul în care, una după alta, 
el descifrează, mergând până în fundul lor cu analiza, cali- 
tatile excepționale ale autorului operei. In tuşe puse cu 
hotărîre şi vigoare, brăzdând pânza şi răspândindu-se in 
toate direcţiile ca un foc de artificii, el dă în mic echivalentul 
pânzei de mărime naturală a unui om călare, evocând în noi 
impresa de monumental, de forță a naturii deslănțuită, cu 
toate dimensiunile reduse ale copiei. Făcut-a el şi alte tablouri 
după Gericault ? In orice caz, ele n'au ajuns până la noi, dar 
în acelaşi timp, fără ele nu s'ar putea explica acea asimilare 
desăvârşită a procedeelor şi, ceea ce este şi mai important, 
a sentimentului surprinzător de viril din unele lucrări ale lui 
Grigorescu. Astfel, de pildă, rareori el a fost mai complet, 
mai impresionant ca mijloace de expresie si ca efecte obținute, 
decât în studiul său dela Muzeul Toma Stelian, care are 
aerul să fie un autoportret, ca și autoportretul reprodus de 


www.digibuc.ro 


14 G. OPRESCU gö 


Vlahuti 1), ori în splendidul bust de femeie, dela Muzeul 
Simu, nobil şi plin de grandoare ca un bust italian din secolul 
al XVII-lea, un Guercino, de exemplu. Aici dulceata a făcut 
loc unor accente bărbătești, cum până atunci nu mai întâl- 
nisem în pictura noastră. Conturul marcat, tras energic parcă 
cu cuțitul, închide figura în tonuri calde, până si în umbrele 
puternice ce îngrădesc luminile. Acestea, la rândul lor, ies 
viguroase din negura ce le înconjoară, dând un relief accen- 
tuat trăsăturilor. O unitate de factură desăvârşită se constată 
în toată suprafața pictată, așa cum numai rareori mai întâlnim 
în operele ulterioare. lar, în ce privește studiul de femeie 
dela Muzeul Simu, toate aceste însuşiri sunt, în plus, puse 
în serviciul unei figuri maiestuoase ca cele ale Sibilelor din 
marea artă italiană. Hotărît, cine e în stare să picteze astfel 
nu mai are nimic de învățat. Drumul parcurs de Grigorescu, 
dela tablourile stângace cu sfinți, până la aceste admirabile 
realizări, era imens si neașteptat, 

Și totuși, el aspira la ceva mai complet. Printre marii prac- 
ticieni ai artei, puțini, foarte puțini se puteau măsura cu 
Rubens. După întâlnirea cu Gericault, sau poate în aceeași 
vreme, Grigorescu copiază, cu aceeași intenție de a-i smulge 
unele secrete, opere de ale ilustrului flamand, care se găseau 
în Franța. In expoziția dela 1873 apar astfel două copii: 
Cele trei ursitoare şi Fuga în Egipt. Descoperirile ce el face 
analizând pe Rubens nu contraziceau pe cele rezultate din 
contactul cu maestrul francez; ele mai de grabă le întăreau. 
Calitatea supremă a picturii lui Rubens, acea siguranță şi 
acea preciziune, impreunate cu libertatea. supremă de a ex- 
prima orice, fără cea mai mică urmă de îndoială, în convin- 
gerea că nimic nu era dincolo de puterile sale, însușire pe 
care limba franceză o înțelege sub numele de «aisance», îl 
ridică mai sus de orice alt pictor, cu excepţia a doi alții: 
Rembrandt şi Velasquez. Ultimul era însă aproape uitat în 
Parisul acelor vremi şi uitat va rămânea până ce-l vor desco- 
peri impresioniştii, în deosebi Manet. Pe celălalt, pe Rem- 
brandt, Grigorescu se crede de asemenea obligat să-l ana- 


1) A. Vlahoutza, N. I. Grigorescu, sa vie et son oeuvre. "Yraduit du roumain 
par Lo Bachelin, Buc. rgrr, p. 33. 

İ zeze, cu pensula în mână, asa cum făcuse cu primii doi, 
cu Géricault şi cu Rubens. 

Ultimul timp, înainte de a merge în Franţa, Grigorescu 
îl petrecuse în Moldova nordică, după cum ştim. Acolo el 
avusese. ocazia să întâlnească numeroase și felurite tipuri 
de Evrei. Gândit-a el oare la importanţa acestui motiv, din 
punct de vedere pictural şi psihologic, ca document uman, 
încă de atunci, sau ideea de a-l picta i-a venit numai după ce a 
cunoscut tablourile faimoase ale lui Rembrandt, în care teme 
identice îşi găsiseră un interpret genial? E greu de spus. 
Cunoaştem prea puțin împrejurările în care s'a scurs vieata 
tânărului artist în perioada lui de formație în Franţa, iar 
amici binevoitori s'au crezut obligați să o înfrumusețeze 
adesea cu legende, care au luat locul adevărului şi au pătruns 
până la noi. Mi se pare însă cu totul verosimil ca în mintea 
şi în planurile lui Grigorescu subiectele legate de înfăţişarea şi 
de vieata Evreilor să fie evocate în el, de intimitatea cu arta 
lui Rembrandt. Așa s'ar explica şi pentru ce, în 1864, când 
el se întoarce în tari «având să facă studii locale după natură 
pentru un tablou ə, ce-şi propusese 1), el ia un drum cu totul 
neobișnuit, prin Galiţia şi Nordul Moldovei, unde se gă- 
seau atunci si se găsesc si astăzi surprinzătoare specimene de 
Evrei, cu figuri de o expresivitate neîntrecută, în costumul 
pitoresc tradițional. 

Analizându-le cu ochiul acum obişnuit să scruteze o fizio- 
nomie, să extragă din ea esentialul, ceea ce pe drept se cuvine 
să apară într'un portret desăvârşit, el rămâne uimit de posibi- 
lităţile plastice ce-i oferea tema acezsta, nouă la noi. Şi, fie 
că a ajuns la ea pornind dela pânzele lui Rembrandt, ori că 
ea a fost la originea întoarcerii la Rembrandt, un lucru e 
sigur: Grigorescu va copia câteva opere capitale ale ilus- 
trului olandez, pentru a se pregăti să picteze unul din moti- 
vele cele mai generoase din cursul carierei sale, cel care cu 
adevărat i-a purtat noroc, de vreme ce i-a dat ocazia să exe- 
cute numeroase pânze de o calitate unică în școala noastră. 
Copiile de pe Rembrandt care se cunosc azi sunt: un por- 


1) Citaţie după d-na Voinescu, care la rândul său citează după un articol 
de Em. Vârtosu, publicat în Vremea din 27 Febr. 1938. 

tret al Saskiei şi unul, superior ca execuţie, al Bârbatului cu 
baston (Col. K. H. Zambaccian). O copie de pe Salvador 
Rosa, şi ea expusă la 1873, are mai puţină importanţă, constitue 
probabil unul din acele exerciţii ce se cuveneau trimise 
Ministerului din București, la intervale regulate, pentru con- 
trol, 

In vara lui 1864 Grigorescu era la Botoșani, venit din 
Nord, din Galiția. Rămâne acolo câteva luni, «unde işi ur- 
mează lucrările până când va putea veni în capitală 1), trece 
apoi la București, iar în Octomvrie același an, se înapoiază 
în Franţa. Adresa sa din Paris, prin 1862, fusese la Hotel 
Corneille, rue Corneille. Este probabil vorba de una pro- 
vizorie, până ce-și găseşte un atelier convenabil, cel ce apare în 
tabloul din Col. Dr. N. Dona, pe dosul căruia, de mâna lui 
Grigorescu, este notat anul 1863 și strada, Rue du Cherche- 
Midi 23. 

După întoarcerea la Paris, activitatea artistului se îndreaptă 
în două directiuni: Iarna el lucrează în atelier sau la Luvru, 
vara în pădurea dela Fontainebleau. Din lista de cheltueli, 
ce ni s'a păstrat, se vede bine că în Ianuarie 1865 el copiase 
ceva la Luvru, de unde își aducea acasă un tablou de mari 
dimensiuni. De ce tablou este vorba nu e ușor de spus. Faptul 
că se specifică unul de mari dimensiuni, care nu poate fi 
copia de pe Prud'hon, terminată în 1863, ne îndreptățeşte 
să credem că ar fi o altă lucrare, decât cele analizate în cele 
precedente, niciuna din ele, nici chiar portretul de pe Rem- 
brandt, nefiind de mari proporții. 

Şi cu aceasta, am ajuns la un alt capitol însemnat din vieata 
compatriotului nostru în Franţa, cel al întâlnirii sale cu pă- 
durea dela Fontainebleau și cu grupul faimos de pictori ce o 
locuia și o făcuse celebră. Intâlnirea avut-a ea loc înainte 
de călătoria în ţară sau după revenirea lui Grigorescu la 
Paris? Este greu de determinat, pentru motivele mai sus 
menționate. 'Totuşi, un desen, azi în posesia d-lui Consilier 
Alex. Procop Dumitrescu poartă indicatia: Barbizon şi data 
1862, ceea ce ne indică un contact al lui Grigorescu cu 


+1) Ibidem, Scrisoare din 13 Iulie 1938, scrisă din Botoşani. 

peizajul și cu mediul dela Barbizon, poate de scurtă durată, 
curând după sosirea lui în Franța. Unul sau altul dintre bio- 
grafii pictorului s'a simțit obligat s”o prezinte ca pe ceva aproape 
supranatural, când era aşa de simplu să povestească amin- 
tirile înseși ale lui Grigorescu. Ni s'a spus că el a ajuns acolo 
în căutarea unor motive pentru «le concours de larbre», 
sau încă, pentrucă dorind să ia parte la un concurs, ar fi avut 
nevoie, pentru un decor, de un peizaj clasic, pe care l-a căutat 
tocmai în faimoasa pădure. Cine cunoaşte regulile concur- 
surilor din Școala de Arte ştie că nici nu poate fi vorba de 
asa ceva, intrarea în «lojă » fiind în legătură cu «le prix de 
Rome) la care nu pot participa străinii. lar dacă ne oprim 
la prima versiune, susținută de Vlahuţă şi de Virgil Cioflec, 
nici ea nu pare probabilă. Rămâne explicaţia cea mai simplă, 
probabil singura justă. Grigorescu avusese ocazia să admire 
câteva din pânzele reprezentanţilor școalei dela Barbizon care, 
desi nu de toţi recunoscuţi în 1861, când el ajunge la Paris, 
pătrunseseră totuși în public, trecuseră de epoca ingrată, 
când fiecare din lucrările lor era primită cu ironie sau refu- 
zată la Saloane. 

Intre operele acestora, luate în bloc, asa cum au trebuit 
ele să se prezinte tânărului pictor român, şi idealul lui în 
artă, era o concordanță atât de perfectă, încât el are imediat 
intujția întregii sale desvoltări viitoare, bazată pe princi- 
pile si pe procedeele” celor ce formau grupul. S'a încercat 
la noi să se pună față în față opera sa, când cu a unuia, când 
cu a altuia dintre membrii școalei din 1830. S'a vorbit de 
Millet, de 'Th. Rousseau, de Charles Jacque, de Diaz. Reali- 
tatea este ceva mai subtilă și răspunsul nu se poate da cu 
atâta ușurință. Grigorescu nu este un simplu ecou al altora, 
ci un artist cu o personalitate bine definită, un pictor cu 
resurse multiple, un spirit luminat şi ingen'os, care ştie in 
tot momentul cum să procedeze ca să obțină efectul la care 
aspiră. El nu pictează mereu la fel, mai ales în prima peri- 
oadă, pe care nu mă sfiesc s'o consider ca cea mai strălucită, 
cea mai înaltă si cea mai variată a sa. Din cele spuse numai 
în cele ce preced, privitoare la învățătura ce trage din copiile 
întreprinse si din lucrările inspirate sau realizate conform 


2 A. R. — Memoriile Sectiunit Literare. Seria III. Tom. XV. Mem. 3. 

acelei învățături, s'a putut vedea că nu e destul să ajungi 
la o formulă, ca să explici activitatea sa, chiar în vremea 
debutului. Și tocmai faptul că s'a putut vorbi de atâtea nume, 
ne arată cât de aproximativă este judecata care face din Gri- 
gorescu ecoul unuia sau altuia, în loc să considere opera 
sa ca aparținând, ca spirit, ca fel de interpretare şi ca reali- 
zare, acelei familii artistice și acelor tendințe estetice, care 
s'au concretizat în şcoala dela Barbizon, ilustră familie artis- 
tică, în care totuși fiecare pictor și-a păstrat în întregime 
individualitatea. Și chiar și această definiție a lui ar trebui 
să se mărginească numai la peizagist, sau atunci când el 
execută peizaje cu figuri, căci în portrete şi în studii de cap, 
gen care lipsește aproape cu totul din repertoriul şcoalei 
dela Fontainebleau, compatriotul nostru are alt punct de 
vedere, ieşit, cum am văzut, din frecventarea acelor mari in- 
terpreti ai omului, care au fost Rubens, Rembrandt şi Geri- 
cault, la care se poate adăoga încă Courbet. Ce probă mai 
convingătoare despre aceasta, chiar pentru epoca la care 
ne-am oprit acum, înafară de exemplele analizate în cele 
precedente, decât splendida imagine a lui Const. Năsturel- 
Herescu (col. Eforiei Spitalelor Civile), având la baza ei 
o simplă și învechită frescă de biserică, dar constituind, aşa 
cum este, cea mai autentică şi nobilă reprezentare a unui 
mare boier filantrop. Să nu uităm: acest portret, care nu 
se teme de nicio vecinătate, oricât de mare, a fost executat 
înainte de 1870, când a fost expus la Bucureşti pentru prima 
dată. 

Dar să revenim la legăturile artistului cu grupul € solitarilor > 
cum S'ar fi zis, pe vremea lui Racine şi a lui Pascal, unei 
confraternități artistice ca cea dela Barbizon. Descoperirea lor 
de către tânărul pictor român, după contactul prelungit cu 
ceilalți, cu sensualii, cu impulsivii şi violentii, de care tocmai 
din pricina naturii sale înclinate spre sentimentalitate, ca 
un corectiv, avea atâta trebuintö, şi dela care profitase din 
belşug, este una din marile fericiri ale vieţii sale. Este ca și 
cum i s'ar fi deschis cerul, ca să-i lumineze calea singură pe 
care era făcut să meargă cu folos, atunci când, nehotăriît, 
ezitând între mai multe direcţii, risca să se rătăcească. In 

fond, Parisul, cu atracțiile sale, cu sgomotul miilor de oameni 
ce-l locuiau, chiar lumea artiștilor, înafară de prea puţini, 
asupra cărora vom reveni, nu-l atrăgea. Rămăsese același 
tiran contemplativ care era în momentul când părăsise tara, 
cu nostalgia câmpului înverzit, a pădurii cu copaci diferiţi 
ca formă şi variati prin tonurile maselor mari de frunze, 
a izvoarelor, a norilor călători, a acelor oameni simpli, însă 
huni la sfat şi agesea huni la inimă, filosofi în felul lor, cu 
gesturile nobi le, utile și eficace, mereu aceleași, de sute si mii 
ge ani. Este ceea ce atrăsese şi pe Millet şi pe prietenii aces- 
tuia în ascunzișurile pădurii si în satele "din yurul Barbizos 
nului, este ceea ceal atrage si pe Grigorescu. In 1866 el locuia 
încă la Paris, în rue de Seine, la Nr. 59. In 1868 m anul în 
care expune pentru prima lată la Salon — el părăsise Parisul 
şi-şi dă ca domiciliu Barbizon. 

Și asupra relațiilor intre grupul Francezilor dela Fontais 
nebleau şi compatriotul nostru s'au creat legenge. Sfios cum 
era, în fond modest şi. parcă tot temindu-se să nu supere 
pe altul, el nu lega uşor și nici bucuros prietenie. Defectul 
acesta, dacă gefect îl putem consigera, se corija prin faptul 
că în fond el era o natură iubitoare şi doritoare să fie iubită. 
Este probabil că la început s'a ținut geparte de ceilalți, chiar 
când frecventa aceleași cafenele-restaurante din sat, unde 
cei mai mulți se agunau seara la un papar de vin, discus 
tând, făcând glume, punând arta la cale, qupă obiceiul arfişa 
tilor. Presupun că acel străin mic la trup, delicat ca înfățin 
şare, cu ochii negri sclipitori, cu bogate şi lungi plete brune, 
palid, viu în mişcări, cum era Grigorescu în tinerețe, după 
ce isa intrigat o bucată de vreme, a fost adoptat de ei, aşa 
zicând, şi introdus în cercul lor, fără să ajungă cu ei la prea 
mare intimitate. Fapt este că în corespondența ce am cers 
cetat, unde sunt numeroase scrisori dela alt pictor, poate 
cel mai bun prieten al artistului, dupi toate probabilitățile 
camarad de atelier la Çornu, sau întâlnit la Fontainebleau, 
Çh. de Laforce, nu se face niciodată aluzie la cineva gin grus 
pul dela Barbizon, ca si de altfel în scrisorile scpimbate cu 
alti Francezi, amatori de pictură. Dacă, înafară de igealul 
lor comun în artă, ar fj existat relații strânse de prietenie, 

cum ar rezulta din unele biografii ale lui Grigorescu, este 
aproape s gur că situația ar fi alta; că însuși compatriotul 
nostru ar fi fost mândru să rămână în corespondență sau în 
raporturi de camaraderie cu vechii săi prieteni, dacă prieteni 
irar fi fost. In realitate, nimic nu pare probabil din tot ce ni 
se povesteşte cu lux de amănunte și într'o formă care presus 
pune că informaţiile ar veni dela Grigorescu însuși. Avem tot 
dreptul să ne indoim de ele totuşi, căci, tot în acele biografii, 
şi formal tot din aceeași sursă, ni se povesteau şi alte detalii, 
pe care documente autentice le desmint. Neam găsi astfel în 
fata unui aranjament, mai ales când textul ia forma diam 
logului, pornit din cine știe ce consideraţii literare şi de stil. 
De aceea, înafară de cazul când se vor găsi nouă știri autena 
tice, ceea cd nu pare probabil, pentru această epocă, cu ade- 
vărat esenţială în vieata si cariera lui Grigorescu, suntem 
reduşi la simple ipoteze. Să renuntim mai bine la ele si, dacă 
vrem să ştim ce datora artistul oamenilor pe care cu adevărat 
îi admira şi către care s'a simțit atras, să întrebăm operele, 
căci ele sunt capabile să ne sugereze concluzii, pe care cu 
greu leram obtinea prin altă metodă de investigație. 

Și ce ne spun ele? Mai întâi, ele trădează o admirație 
pasionată pentru Millet. La noi, în genere, se crede că nu Millet, 
ci Corot făcuse cea mai puternică impresie asupra lui Gris 
gorescu. Pentru perioada de mai târziu, cu oarecare rezerve, 
căci situația este mult prea complexă pentru a fi închisă în 
formule, afirmația nu e lipsită de temeiu. Pentru tablourile 
dela început ea nu se poate susţinea; modelul şi inspiratorul, 
un model şi un inspirator urmat însă de o personalitate ce 
nu se lasă ușor condusă și care are un punct de vedere destul 
de clar, cüm era Grigorescu, este Millet. Corot, mai insezisas 
bil, mai subtil, mai greu de analizat, ca tot ce e cu adevüs 
rat fin şi delicat, cu peizajele sale aranjate si populate de nimfe 
şi amoraşi — vorhesc de cele ce se vedeau prin expoziții, 
căci pe celelalte, cele pe care le admirăm astăzi, ca şi figüs 
rile sale pictate în interioare le ținea in atelier şi cel mult 
le arăta la prieteni, m era mai greu de înțeles. Millet avea 
însă un conținut precis şi încă unul plin de o emoție Telis 
gioasă, adică exact temele la care și Grigorescu era simţitor. 

De aceea multe din pânzele sale din această vreme sunt com- 
puse si tratate ca cele ale lui Millet: Un personaj în primul 
plan, în mijloc, în genere o bătrână, pe cale de a executa o 
acțiune penibilă, purtând o greutate, de pildă, sau un sac 
sub povara căruia se îndoiește, văzută mai mult în umbră, 
profilindu-şi silueta monumentală pe un peizaj plin de soare 
sau pe o curte de tari luminoasă, sau altădată cosând, exact 
în aceeași atitudine 1). 

La drept vorbind, nici nu se putea altfel. Cum si-au putut 
inchipui uni critici cá Grigorescu a urmat pe Ch. Jacque, 
pictor onorabil, dar personalitate pe plan secundar, când 
el avea înaintea sa, ca să-l inspire, exemplul unui Millet si, 
mai târziu, când ajunsese să-l înțeleagă şi să-l disece, pe cel 
al unui Corot? Faptul că şi Jacque, şi Grigorescu au pictat 
ciobinite urmate de turma de oi nu e un motiv suficient 
ca să se tragă o astfel de concluzie. Eiau amândoi același 
aer de familie, uneori poate același fel de a se exprima, care 
le vine, dacă trebue neapărat să-i găsim o origine, dela cei 
mai mari decât ei, cei care dase grupului o directiune, aproape 
un ansamblu de procedee, pe care fiecare îl practică după 
firea sa, după sensibilitatea ochiului său şi, în ce privește pe 
Grigorescu, cu calități de colorist, mai ales atunci, excep- 
tind bineînţeles pictura lui Corot, superioară celor ale ce- 
lorlalți. Aceasta nu vrea să zică însă nicidecum că ceilalți 
n'aveau alte însușiri care, în scara valorilor, reprezentau ceva 
mai de preţ poate decât contribuția compatriotului nostru. 

Dela Corot el reţine ceea ce s'ar putea desemna prin epi- 
tetul, ceva mai vag, de poezie. Marele, incomparabilul pei- 
zagist francez, deconcertează până azi pe cei care vor să-l 
analizeze și încă mai mult pe imitatori. Vorbind însă de un 
artist de calitatea lui Grigorescu, ideea chiar de imitație, 
de urmare servilă a unor procedee odată găsite, este un sa- 
crilegiu. Numai critici ceva cam naivi şi-au putut închipui 
că un astfel de pictor, pentru care o bună bucată de vreme 


1) Cf. Bătrâna din Chailly, reprodusă de Vlăhuţă în monografia sa (tra- 
ducerea franceză), p. 56, atunci în col. d-nei Eliza Boerescu; Ţărancă franceză, 
tot acolo, p. 60, atunci col. Alexiu, Brăila şi alte lucrări, ceva mai recente, din Bre- 
tania, în care s'a servit de același aranjament şi aceeaşi repartiție a umbrei şi luminii, 


www.digibuc.ro 


32 ç- OPRESÇV 98 


arta era un adevărat sacerdotiu, care avea, mai ales, la în- 
demâna sa bogate şi variate resurse, s'ar putea cobori la 
practicele unui pastişor. Ceea ce Corot învățase pe Gri- 
gorescu era cu mult mai important și mai subtil decât un 
fel particular de a alege un motiv — deşi nici acest lucru 
nu e de despretuit, de vreme ce Corot însuși spunea că un 
motiv bine ales înseamnă că e îndeplinită jumătate din greu- 
tatea executării unei opere, — sau de a desena întrun anu- 
mit fel, ori de a învălui totul într'o boare impajpabiță, de 
cel mai delicat gris. Elevi ca Grigorescu, în fața unui asa 
de autentic maestru, ştiau merge mai adânc, descoperi adică 
însușiri care scăpau unui privitor comun ori sentimentele 
ce dictau maniera așa de personală a lui Corot, sentimente 
care se potriveau aşa de bine tocmai cu cele de care ei inşişi 
erau animați. Sinceritatea, naivitatea lui Corot, acea bon- 
omie unică, comparabilă numai cu cea a lui La Fontaine, 
ca şi a aceluia nu totdeauna lipsită de malitiozitate, emotiunea 
în fața scenei din natură, nevoia de ordine, de claritate şi de 
armonie într'o compoziție, erau şi însuşirile lui Grigorescu. 
Și el, ca şi Corot, ştia tot prețul distribuirii si calității luminii, 
pentru a obținea o repartizare armonioasă a valorilor, fără de 
care cea mai migălită pânză va părea incompletă, lipsită 
de aer, arbitrară, Amândoi mai cunoaşteau încă prețul calității 
tuşei, adică a felului cum coloarea este întinsă cu pensula, 
pentru a evoca într'un peizaj aerul ce circulă, frunzişul ce 
se mișcă, reflecția cerului şi a copacilor în apa din primul 
plan. In aceste însușiri trebue căutată lecţia pe care Grigo- 
rescu a primit-o dela Corot, însușiri care se întăresc până 
prin anii 1880—1885, de când artistul, ajuns în culmea glo- 
riel sale, începe să se repete. Cam în această vreme intervine, 
„dacă nu o amintire directă, cel puţin un vag ecou dela impre- 
sioniști, ce se simte, nu numai în coloritul din ce în ce mai 
clar, care se poate explica si prin slăbirea intensității de ve- 
dere a pictorului, cât şi în metoda de lucru bazată pe execuţia 
în mijlocul naturii, procedeu eminamente impresionist, de 
care pictorul s'a servit adesea, ca şi în felul rezumativ, dar 
aşa de expresiv, de a pune în picioare un personaj, prin câ- 
teva trăsături decisive, 

Către 1870 perioada de formație se terminase. Din tot 
ce văzuse şi examinase în Franța, Grigorescu ajunsese la o 
manieră în care se cuprindeau, armonizate, asimilate, deve- 
nite substanța artei sale, sugestiile ce primise dela țară si dela 
locuitori, dar mai ales dela acei pictori prestigioși, care consti- 
tuiau gloria şcoalei dela Barbizon. In acest interval el călă- 
torise de două ori în România, în 1864, cum am văzut, și 
în 1867 (din Aprilie până în Septemvrie), anul în care pentru 
prima dată se prezintase și publicului parizian, cu ocazia 
Expoziţiei Universale. In anul următor el expune la Salon 
tabloul 7eune Bohemienne, poate Țiganca dela Ghergani, 
iar în 1869, tot la Salon, o natură moartă, Vânat, şi Patra 
de Ţigani, Cu această ocazie aflăm că el locuia nu la Paris, 
ci la Barbizon, cum am văzut. E de observat apoi că pentru 
publicul francez el alege, de ambele döti, subiecte luate dela 
noi, deşi multe din frumoasele pânze lucrate în. singurătatea 
pădurii dela Fontainebleau le-ar fi fost poate superioare. 

Pentru a ne da seama de importanța pe care a avut-o mo- 
tivul inspirat de Franţa în evoluția carierei lui Grigorescu 
este destul să amintesc că la expoziția din 1873, din Bu- 
cureşti, a Sccietății «Amicilor de Belle Arte», cel puțin două- 
zeci de pânze dintre cele mai strălucite, care nu vor fi decât 
rareori întrecute nici chiar de Grigorescu, porniseră dela 
motive de inspirație franceză 1). De atunci în colo, până 
târziu, el merge adesea în Franța, uneori în călătorie de plă- 
cere, alteori pentru a consulta un medic sau pentru a-și pro- 
cura materialul necesar pentru pictură. Nu-i place Parisul, 
mai ales asa cum se prezenta orașul vara, când obișnuit 
Grigorescu intreprindea voiajul său. De aceea el plecă mai 
departe, pe malurile Senei și ale Marnei, în Bretania, de unde 
vine cu câteva din cele mai fermecătoare pânze ale sale, 
fie că e vorba de vederile dela Vitré, asupra cărora vom re- 

1) Bătrână cârpind (57), Spălătorese pe marginea Senet (184), Bdütrdndü cerşə- 
toare (199), La Fântâna Sansuinel (Pădurea Fontainebleau) (204), Peisaj de pe 
marginea Senet (208), Interior de grajd (219, azi la Muzeul Simu), In pădure 
(220'), Un interior (222), O carieră de piatră (235), Cioban francez (241), Savovarzi 
(245), Zărancă franceză (248), Peisaj din Barbizon (257), Un dulap cu vase la Bar- 
bizon (273), O poartă la Brolle (284), Apunerea Soarelui la Barbizon (289, azi la 


Muzeul Simu, Peisaj cu stânci (290), Păzitor la Chailly (295, poate cel din colecția 
K. H. Zambacian), O Türancd franceză (301), Mesteacâni la Barbizon (305). 

veni, sau din alte orașe de pe coastă, fie că e vorba de acele 
delicioase interioare bretone, pe care le expunea, dar pe 
care sub pretextul că sunt vândute, le refuza amatorilor. 
Personajul principal era adesea tot o femeie bătrână, ca în 
splendidul tablou din colecția Băncii Naţionale, sau un copil, 
lângă o mobilă veche, pe care strălucesc faiantele, sau chiar 
în mijlocul unei grădini. Aşa sunt, de pildă, o fetiță clipind 
din ochi, la soare, intimidată de prezența pictorului ce-i 
schiteaz3 silueta (colecția regală), ori un copilaş, abia văzân- 
du-se din iarba şi florile ce-l înconjoară. 

In toată această vreme şi mai târziu, Grigorescu- merge 
destul de des în Franța; uneori se oprește numai la Paris, 
unde își face provizii de material pentru pictat și unde își 
comandă și ramele tablourilor, sau încă pentru a vedea pe 
un prieten sau altul, pentru a consulta vreun doctor spe- 
cialist, căci — cum se vede din corspondenta ce ni-a rămas 
dela dânsul — ochii începuseră să-l supere de cu vreme si, 
pe drept sau pe nedrept, considera că are și alte boale. Pentru 
perioada după 1888 avem ştiri mult mai precise. Ele au fost 
publicate de mine sub titlul: Corespondența lui N. Grigorescu 
în Analecta, volumul II, în 1044. Din scrisori adresate unui 
prieten sau altuia, cele mai ales către Charles de Laforce, 
cel mai scump și mai intim dintre familiarii lui, celui în tovă- 
rășia căruia el se simțea cu adevărat bine, comparabil printre 
Români, ca afecțiune din partea pictorului, cu doctorul Gre- 
cescu sau cu Bernath-Lendvay, dar şi din cele către William 
Ritter care, o bucată de vreme, a exercitat o adevărată fas- 
cinație asupra lui şi a făcut din el tot ce-a vrut, aflăm des- 
tule lucruri nouă. Prin acele scrisori se pot urmări mai întâi 
deplasările sale. Ele sunt variate şi numeroase. Parcurge 
Franța în lung şi în lat, vizitează Sudul, odată venind din 
Italia, — o a doua călătorie italiană, deci, pe care n”o cunoş- 
teau biografii de până acum —, când trece si prin Avignon, 
unde nu se opreşte, spre regretul său, din pricina Mistralului 
ce sufla ca o furtună 1), — altădată ca să fie împreună cu 


1) Cf. G. Oprescu: Corespondența lui N. Grigorescu, Analecta, II, p. 28, 
3 Mai 1899. 

acel amic, pe care-l pretueşte aşa de mult, cu de Laforce 1). 
Amintirea pădurii dela Barbizon, unde se aflaseră împreună; 
a unei case, unde compatriotul nostru intentionase să se 
instaleze, cum făcuse şi altădată, revine şi ea, nu numai İntr”o 
epistolă dela de Laforce, dar si într'alta, a altui cunoscut, 
un partizan al lui Gambetta 2). La etapele de mai lungă 
durată dela Barbizon si Marlotte, din regiunea pădurii dela 
Fontainbleau, trebue deci adăugată o a treia: la Bois-le-Roy. 
Apoi, ceva cu mult mai însemnat, afirmaţia de două ori repe- 
tată la interval depărtat, că el avea intenția să se stabilească 
definitiv în Franța 5), odată în 1881, altădată în 1889. Această 
hotărîre, la care a renunțat, a fost desigur provocată de cine 
ştie ce nemulțumire sau ce rănire a susceptibilității. In 1897, 
tot din scrisorile lui de Laforce o ştim, el dorea să facă o 
ultimă mare expoziție, după care să zică «adio picturii ) 4). 
Toate aceste știri, folositoare pentru determinarea caracteru- 
lui lui Grigorescu, sunt precis confirmate în acea corespon- 
dență, din nefericire acoperind numai perioada între 1880 şi 
aproximativ 1900. 

Tot acolo întâlnim numeroase alte amănunte, cum ar 
fi de pildă faptul că multă vreme el avea închiriat la Paris 
un atelier, pentru care plăteşte regulat chiria şi impozitele, 
ca orice locuitor stabilit în oraș, între 1882 şi 1894. El era 
deci în capitala Franței acasă la el, mai mult poate decât 
în București, unde nu-i plăcea si de unde pleca de câte 
ori putea, iarna sau primăvara în străinătate, vara si toamna, 
când nu era la Paris, prin colinele si crângurile din județele 
vecine cu Bucureștii, prin Muscel sau prin Prahova. 


1) Ibidem, p. 38: ¿Je suis à peu prës dans Petat oü vous m'avez vu dans le 
temps trop court, que vous avez pass€ avec moi *. Les Martigues, 31 aoüt 1897. 

2) Ibidem, p. 25: €...et Rozan m'a déjà dit que vous pensiez avoir encore une 
fois une petite maison, comme celle de Bois-le-Roy >, 16 nov. 1888, precum şi p. 22: 
4 C'est donc là (Bois-le-Roy), que j'ai reçu votre lettre, c”est-A-dire au milieu de 
la Foröt (de Fontainebleau), oü je vous ai rencontr€ pour la premiğre fois, il y a 
longtemps, helas ə, s juillet 1887. 

3) Ibidem, p. 21: € Nous nous en revancherons bientot, comme vous avez mani- 
fest€ Pintention, votre projet est toujours de vous fixer en France ə, 18 nov, 1881, 
Şi încă, p. 27: € combien je le serais davantage lorsque vous aurez réalisé votre projet 
de venir vous €tablir de nouveau et d€finitivement en France ə, 16 avril 1889. Sau, 
p. 30, unde îi spune că a auzit că prepară o vânzare de tablouri la Bucureşti, după 
care $ vous nous reviendrez definitivement ?, 29 nov. 1889. 

4) Ibidem, p. 37. 

Mult mai mare valoare, fiindcă determină o nouă şi gene- 
roasă temă în arta lui Grigorescu, este contactul său cu câ- 
teva oraşe vechi din Bretania, mai ales cu Vitr€. Aici trebue 
să ne mai oprim puțin, înainte de a încheia acest studiu. 
Vederile de orașe erau ceva comun în arta romanticilor, 
în deosebi cele în care se găseau resturi medievale, şi multi 
desenatori si pictori francezi le-au tratat cu o măestrie, cu 
un sentiment al grandoarei, ca şi al misterului, cuprins în 
zidurile. venerabile, cu adevărat impresionante. Nu însă cei 
dela Barbizon. Grigorescu, oprindu-se la această temă, se 
depărtează de aceștia şi, ne mai avându-i de mod:], d° unde 
să primească sugestii, îşi creează o manieră proprie. După 
cum în 1877 necesitățile rolului său de cronicar militar al 
războiului l-au silit, nu numai să se servească de creion, 
într'o măsură pe care cu siguranță n'ar fi cunoscut-o de n'ar 
fi venit peste el această obligație, ci si să ajungă la un fel 
de expresie rezumativă şi deosebit de expresivă şi de eficace, 
care constitue una din podoabele artei sale, tot aşa vederile 
de oraş i-au impus condiţii, pe care nu le-ar fi încercat și 
cu care nu s'ar fi acomodat în alte împrejurări. Nu vorbesc 
de scenele de interior cu personaje, tablouri superbe și 
pline de emoție, tratate toate cu măestrie, căci pentru ele 
s'ar putea spune că amintirea lui Millet nu i-a fost inutilă, 
ci de simplele vederi de oraș, cu străzile întortochiate, adesea 
în pantă, cu casele sprijinindu-se unele pe altele, toate inva- 
lide si toate într'un pes, cu paianta lor, ca si un schelet, în- 
afară, în brun si gris, profilându-se pe un cer clar, în care se 
simte vecinătatea mării şi unde se plimbă, usori și străvezii, 
mici nori albi. Aici şi în câteva alte pânze, inspirate și influen- 
tate în tratarea lor tot de prezența mării 1), cu dinadinsul 
sau numai din întâmplare, ca o fericită coincidență de sim- 
tire şi exprimare, Grigorescu se apropie mult de impre- 
sioniști. Faptul că prima sa călătorie la Vitre este din 1874 
sau 1875 (din păcate Vlahuţă acordă aşa de puțină atenție 
datelor, iar V. Cioflec şi mai puțină, încât cu greu ne recu- 
noaştem în textul lor), adică din vremea când impresioniștii 


1) Cf, din Monografia lui Al. Vlahuţă, citată, de pildă frumosul mic tablou 
Pe plajă, p. 132 (ed, franceză), sau încă La marginea oceanului, p. 128. 

înşişi îşi căutau drumul şi erau departe de a avea popularita- 
tea, fie şi cea de scandal, de care se vor bucura mai târziu — 
numele nu și-l capătă decât tocmai în salonul dela 1874 — 
ne face să credem că cea de-a doua presupunere e justă, 
adică cea a coincidentei. Astfel şi compatriotul nostru, este 
de bănuit, ajunsese la tehnica, de care se va servi atunci, 
aproape singur, cel mult examinând la unele Saloane, pe 
care le frecventa, pe unul sau altul din cei considerați azi 
ca predecesori ai impresionismului, poate pe Boudin. Este 
un exemplu mai mult de acel fenomen cunoscut în istoria 
artei, când anume tendințe estetice si inovaţii de tehnică 
plutesc oarecum în aer, sunt încercate cu timiditate de mai 
mulți artişti de o dată, până când cel mai curajos dintre 
ei, cel mai ingenios si mai cu fantazie, le dă forma elocventă, 
cea care de atunci încolo se impune şi, în același timp, cea 
mai originală, rupând mai mult cu trecutul. In mijlocul 
unui mediu așa de nou pentru dânsul, cum erau marea si 
fenomenele de atmosferă în legătură cu prezența apei, si 
cum erau oraşele venerabile concentrând în zidurile lor 
toată Istoria Evului Mediu, ce le văzuse născându-se, pic- 
torul este obligat ca, odată cu schimbarea viziunii, să-și 
schimbe si felul de tratare. Cu acea frăgezime de sentiment 
Si spontaneitate de manifestare care-i sunt proprii, el simte 
nevoia unei expresii directe, în fața motivului, ca și impre- 
sioniștii. Pentru ea inventează sau îşi amintește de acel fel 
de a picta expeditiv şi just, în trăsături largi şi energice, 
puse una lângă alta, de sus în jos, în linii paralele, evocând 
formele cu precizie şi dându-le, când e vorba de persoane, 
o vibrație, de parcă le vedem mișcându-se în fața noastră. 
Aşa pictase și Boudin persoanele minuscule, dar naturale 
şi vii, de pe plajele Normadiei; așa pictase şi Hervier, exce- 
lent pictor, cam uitat astăzi, vederile din diverse orașe franceze, 
pline de amintiri venerabile din Renaștere şi chiar dinaintea 
Renașterii, aşa pictau tocmai atunci Monet si Sisley, şi ca 
ei va picta şi Grigorescu, după toate probabilitățile fără 
să-i cunoască. O legătură cu cei mai în vârstă, la rigoare, cu 
Boudin şi Hervier s”ar putea găsi; dar cu ceilalți ? N”aş crede. 
Trebue să conchidem deci la o manieră personală, pe care 

Grigorescu siso föureşte și o perfectioneazğ, elocventă şi nimen 
rită pentru acele motive, pe care el lesa iubit cu pasiune 
şi care poate ge aceea constituesc în opera sa un punct culmi- 
nant. 

Barbizon şi Yitr€ sunt deci gouă etape potărîtoare în cariera 
maestrului, de care nesam ocupat, fără de care opera sa şi 
chiar arta românească ar fi lipsite de câteva din cele mai 
strălucite ale lor manifestări. Pădurea seculară, cu grupul 
ge oameni ce făcuseră gin ea unul gin punctele de pe glob 
in care arta lua forme qeosebit de nobile şi de semnificative, 
şi oraşul micut, cu locuitorii lui simpatici, dar rari şi trăind 
oarecum înafară de vremea lor, în care imaginația Vagan 
honda în voie, şi unge Grigorescu se'ntoarce prin IŞŞI, ama 
bele așa de caracteristice pentru natura Franței şi a locui- 
torilor ei, au exercitat o deosebit de puternică înrâurire asupra 
pictorului pe care, pe de altă parte, toți îl considerăm aşa 
de reprezentativ pentru sufletul nostru. Intr”un fel, în el se 
elaborează sinteza între spiritul francez și cel românesc, 
cu însușirile proprii fiecăruia, iar rezultatul este acea pic- 
tură luminoasă, solidă, logică, bazată pe realitate şi pe vieață, 
atunci cânţ este cu adevărat expresia sinceră a artistului, 
ieșită dintr'o concepţie optimistă, în care ne recunoaştem 
şi care i-a făcut numele cunoscut în tot Apusul. Prin ea Gris 
gorescu, pe care România İsa născut, dar Franţa l-a format, 
a arătat celor ce au venit dup3 el, exemplul lui fiing întărit 
şi de autoritatea lui Andreescu, ce cale să urmeze pentru 
ca şi opera lor, rămânând românească, să se adape dela sina 
gurul izvor care putea sğai fie profitabil, cel al Şcoalei Fran- 
ceze. 

G. Oprescu. Grigorescu şi Franţa. bl. L. 


N. Grigorescu: Primul atelier al artistului în Paris. 
Semnat stânga jos: Grigorescu (pe dos scris cu cerneală: Cel dintii atelier 
al meu din Paris din'strada Chechemidi (sic) 23 1863. N. Grigorescu 1873). 
Uleiu pe pânză. 1. 0,325/L. 0,245 


(Col. Dr. N. I. Dona) 


4. R. — Memoriile Secțiunii Literare, Seria HI. Tom. XV. Mem. 3, 

G. Oprescu. Grigorescu şı Franţa PI. 1, 


N. Grigorescu: Ofiţer călare (Copie după Gericault) 
Dreapta jos: Copiat după Gerico (sic) Grigorescu 
Uleiu pe pânză I. 0,405/L. 0,325 


(Colecţia Muzeului Simu) 


A, R. — Memoriile Secfiunit Literare. Seria H1. Tom. AV. Mem. 3. 

G. Oprescu. Grigorescu şi Franţa Pl. II]. 


N. Grigorescu: Autoportret din timpul studiilor, în Franţa. 


(Muzeul Toma Stelian) 


4. R. — Memoriile Secţiuni, Literare. Seria III. Tom. XV. Mem. 3. 

G. Oprescu. Grigorescu şi Franţa 


N. Grigorescu: Lucrator din Fontainebleau 
Semnat dreapta jos: Grigorescu 
Uleiu pe lemn. I. 0,330/L. 0,225 


(Col. Mugeului Simu) 
4. R. — Menoritle Sechiunii Literare, Seria III. Tom. XV. Mem. 3, 

N. Grigorescu: Paznicul dela Chailly 
Semnat jos, în stânga: Grigorescu 
Uleiu pe pânză. I. o,49o/L. 0,306 


( Muveul Toma Stelian) 
A. R. — Memoriile Secţiunu Literare. Seria III. Tom. XV. Mem. 

G. Oprescu. Grigorescu și Franța. PL. VI. 


Grigorescu: Mica Bretcnă 
Semnat în dreapta, jos 
Uleiu pe pânza 


Colecția Regala) 


A. R. — Memorule Secţiunii Literare. Seria II. Tom. XV. Mem. 3. 

G. Oprescu. Grigoiescu s Franța. 

A. R. — Memoriile Sectiunii Literare, Seria III, Tom. XV. Mem, 3. 

A. R— Memoriile Secfiunii Literare. Seria 711. Tom. XV. Mem. 3. 

